open-index/open-wikipedia-markdown huggingface dataset:
Gerard Moerdijk

**Gerard Leendert Pieter Moerdijk ** () oli eteläafrikkalainen arkkitehti. Hänet tunnetaan parhaiten Pretorian Voortrekker-monumentin suunnittelijana.

## Moerdijkin suunnittelemia kohteita

Tiedosto:Voortrekker Monument Side Profile.jpg|Voortrekker-monumentti, Pretoria, 1949
Tiedosto:NG Kerk Pretoria Oos - panoramio - Hendrik van den Berg.jpg|Ooskerk, Pretoria, 1928
Tiedosto:House Moerdyk, Pretoria.JPG|House Moerdyk, Pretoria, 1924
Tiedosto:Heidelberg Gauteng, Stadsaal.JPG|Kaupungintalo, Heidelberg, 1937
Rinna Ikola-Norrbacka

**Rinna Ikola-Norrbacka** (s. 31. joulukuuta 1973 Turku) on Asikkalan kunnanjohtaja. Hän aloitti virassa 7. elokuuta 2017. Hän siirtyi Asikkalan kunnanjohtajaksi Sulkavan kunnanjohtajan virasta. Koulutukseltaan Ikola-Norrbacka on hallintotieteiden tohtori.

Ennen kunnanjohtajan uraa Ikola-Norrbacka työskenteli 15 vuotta tutkijana ja opettajana Vaasan yliopistossa. Hän väitteli tohtoriksi vuonna 2010 Vaasan yliopistoston filosofisen tiedekunnan julkisjohtamisen yksiköstä, väitöskirjansa aiheena "Johtamisen eettisyys terveydenhuollossa: esimiestyön ja hallinnon eettiset arvot julkisen terveydenhuollon kahdessa professiossa". 

Ikola-Norrbacka valittiin Sulkavan kunnanjohtajaksi 12. maaliskuuta 2014. Hänen vastaehdokkainaan olivat Sulkavan hallintojohtaja Jussi Stoor ja Mehiläinen Oy:n mielenterveyspalveluiden yksikönjohtaja Aki Heiskanen. Tehtävään haki 14 henkilöä.

Asikkalan kunnanvaltuusto valitsi Ikola-Norrbackan kunnanjohtajaksi huhtikuussa 2017. Virkaa haki 17 henkilöä. Ikola-Norrbacka voitti vastaehdokkaansa Hartolan kunnanjohtajan Merja Oleniuksen äänin 29−4. Hän aloitti kunnanjohtajana 7. elokuuta 2017. 

Ikola-Norrbacka on kilpaillut maastohiihdossa. Hän saavutti Seinäjoen Hiihtoseuran joukkueessa 3 × 5 kilometrin viestin SM-hopeaa 1999 ja SM-pronssia 1998.

## Lähteet
Huijarisaarnaaja

**Huijarisaarnaaja** (engl. *Elmer Gantry*) on Richard Brooksin ohjaama yhdysvaltalainen draamaelokuva vuodelta 1960. Se perustuu Sinclair Lewisin romaaniin *Elmer Gantry*, jonka pohjalta käsikirjoituksen laativat kirjailija ja ohjaaja yhdessä. Elokuvan nimiosaa esittää Burt Lancaster, ja muissa päärooleissa nähdään Jean Simmons, Arthur Kennedy, Shirley Jones ja Dean Jagger.

## Juoni
1920-luvun puolenvälissä viinaan ja naisiin menevä, raamatunlauseita myyntipuheessaan viljelevä kulkukauppias (Lancaster) osuu Keskilännen kaupungissa herätyskokoukseen, ihastuu siellä saarnaavaan sisar Sarahiin (Simmons) ja ryhtyy tämän saarnaajakumppaniksi. Vanha naisystävä (Jones) laittaa kuitenkin miehelle kapuloita rattaisiin.

## Vastaanotto ja myöhempi arvostus
*Huijarisaarnaaja* sai viisi Oscar-ehdokkuutta, joista se voitti parhaan miespääosan (Lancaster), parhaan naissivuosan (Jones) ja parhaan sovitetun käsikirjoituksen (Lewis ja Brooks) Oscarit.

*[[The New York Times]]in* kriitikot valitsivat *Huijarisaarnaajan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Castlevania (televisiosarja)

**Castlevania** on vuonna 2017 alkanut aikuisille suunnattu animoitu Netflix-sarja. Se perustuu Konamin vuonna 1989 julkaistuun Castlevania III: Dracula’s Curse -nimiseen NES-peliin.

Alkuperäisen käsikirjoituksen loi Warren Ellis vuonna 2007, mutta vasta vuonna 2015 Frederator Studiosin, Powerhouse Animation Studiosin ja Netflixin avustuksella projektia päästiin vetämään eteenpäin.

Sarjan esittäminen aloitettiin Netflixissä 7. heinäkuuta 2017. Heti ensimmäisen kauden julkaisun jälkeen Netflix tilasi toisen tuotantokauden. Kolmannen kauden tilauksen Netflix teki kesäkuussa 2018.

## Tuotantokaudet

## Lähteet

## Aiheesta muualla
*
Särkijärvi (Tohmajärvi)

**Särkijärvi** on Pohjois-Karjalassa Tohmajärvellä sijaitseva järvi. Tämä järvi on suurin Suomen Särkijärvistä ja sen valuma-alueen järvisyys on 49,02%. Silloin järvi on melkein yhtä suuri, kuin valuma-alueensa maa-ala. Tämä järvisyysprosenttiarvo on Suomen suurin.

## Maantietoa
Järven pinta-ala on 1&nbsp;100 hehtaaria eli 11 km². Se on 6,4 kilometriä pitkä ja 2,7 kilometriä leveä. Järven muoto on soikea ja siin on vain kolme pientä, mutta erottuvaa niemeä. Ne ovat Karinniemi, Haapaniemi ja Suur-Kalkku. Karinniemen takana on Sahinlahti ja Suur-Kalkun sivuilla on leveä Mustalahti ja etelässä pari kilometriä pitkä Kannuslahti.

Järvessä on laskettu olevan 10 saarta. Niiden yhteispinta-ala on 5,0 ha, mikä on noin 0,5 % järven kokonaispinta-alasta. Saarista Pyhäjärvi, Mokinsaari ja Rovesaari ovat yli hehtaarin suuruisia ja loput 7 ovat alle aarin kokoisia. Yksikään saari ei ylitä neliökilometriä. Pyhäsaari on 440 metriä pitkä ja 80 metriä leveä.

Järvi on luodattu ja siitä on julkaistu syvyyskartat. Sen tilavuus on 79 miljoonaa m³ eli 0,079 km³. Järven keskisyvyys on 7,4 metriä ja suurin syvyys on 20,8 metriä.

Järven itäpuolella sijaitsee Salpausselän päätemoreen ja sen länsipuolella jäätikköjoen purkausalue, jonka joukossa on muinaisia sandureja ja suppamuodostelmia. Sandurialueen syöttöharjuna on toiminut Korhosensärkkä, jonka toinen harjujaksi Heposärkkä patoaa järven pohjoisrantaa ja kolmas jaksi Retusärkkä patoaa järven luoteisrantoja. Harjujakson länsiosat alkavat Kostamonsärkkänä, joka työntyy maisemanmuotona Pieni-Onkamon ja Suuri-Onkamon välistä Vuoniemenä Pyhäselän poikki ja jatkuu havaittavana muodostelmana Liperin kirkonkylälle saakka.

Järven rantaviivan pituus on 25 kilometriä, josta saarten rantaviivan yhteispituus on 2 kilometriä. Järven itärannat ovat tiheämmin asuttuja kuin länsirannat. Tikkala muodostaa asutustihentymän, vaikka kiinteää asutusta on muuallakin haja-asutuksena. Kaikilla rannoilla on vapaa-ajan asuntoja. Niille pääsee valtatieltä 6 ja yhdysteiltä 15583 ja 15583 poikkeavilta teiltä.

## Vesistösuhteet
Järvi sijaitsee Vuoksen vesistössä (vesistöaluetunnus 04) Oriveden - Pyhäselän alue (04.3) Onkamojärven valuma-alue (04.37), jonka  Särkijärven valuma-alue (04.376) järvi kuuluu. Järven vedenpinnan korkeus on 86,8 metriä mpy.

Valuma-alue on vesistöalueensa latvavesiä ja se saa pääosan vedestään omalta valuma-alueelta. Järven laskuoja on Särkipuro, joka lähtee järven pohjoispäästä. Siihen yhtyy Kostamosta tuleva laskuoja ja puro virtaa tiheästi ojitetun Särkisuon poikki, jonka jälkeen sen nimi muuttuu ensin Särkijoeksi, sitten Lotokanjoeksi ja lopuksi Nivanjoeksi. Viimeinen nimenvaihto tapahtuu Pieni-Onkamon laskujokeen yhtyessään. Sitten se laskee Pyhäselän itärantaan Nivan kylässä. Särkijärven valuma-alueella on kolme muuta yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Häpiälampi (6 ha), Laihalampi (4 ha) ja Mustalampi (3 ha).

## Lähteet
Venla Laiho

**Venla Susanna Laiho** (s. 12. kesäkuuta 1995) on suomalainen kilpakävelijä. Laiho edustaa Laitilan Jyskettä ja häntä valmentaa Matias Korpela.

Laiho sijoittui 2022 Münchenin EM-kilpailuissa 20 kilometrin kävelyssä 20:nneksi. Hän saavutti Kalevan kisoissa hopeaa 10 kilometrin kävelyssä Lahdessa 2023 ajalla 49.20 sekä samalta matkalta pronssia vuonna 2017 Seinäjoella silloisella ennätyksellään 50.31 ja Joensuussa 2022 ajalla 49.37. 10&nbsp;000&nbsp;metrin kävelyssä hän sai pronssia 2025. Maantiekävelyn SM-kilpailuissa 20 kilometrin matkalla hän saavutti hopeaa vuosina 2020, 2021 ja 2023 ja pronssia 2022 ja 2024. Viestijuoksun Suomen-mestaruuskilpailuissa hän on sijoittunut Laitilan Jyskeen joukkueessa hopealle 3&nbsp;×&nbsp;3&nbsp;000 metrin viestikävelyssä vuosina 2017, 2022, 2023, 2024 ja 2025 sekä pronssille vuosina 2012, 2018 ja 2021. Sisäratojen SM-kilpailuissa Laiho on saanut pronssia 3&nbsp;000 metrin kävelyssä vuonna 2018. Suomi–Ruotsi-maaottelussa hän on sijoittunut 5&nbsp;000&nbsp;metrin kävelyssä toiseksi vuosina 2023 ja 2025.

## Henkilökohtaiset ennätykset

Lähde

## Lähteet
Fatbike

**Fatbike** (myös *paksupyörä* tai *läskipyörä*) on maastopyörä, jossa on ylisuuret renkaat. 

Fatbiken renkaita voi käyttää alhaisella ilmanpaineella, joka mahdollistaa ajamisen pehmeässä ja epävakaassa maastossa, kuten lumella, hiekalla, suolla tai mudalla. Fatbikessa on leveät haarukat, jotta leveämmät vanteet ja renkaat mahtuvat pyörimään vapaasti. Fatbiken ajo-ominaisuuksia pystyy muokkaamaan rengaspaineilla:  korkeampaa painetta käytetään kovalla alustalla, jolloin rullaavuus paranee, koska maahan kohdistuva renkaanpinta-ala pienenee. Painetta vähentämällä saavutetaan taas pitoa, joustavuutta ja vakautta.

## Lähteet

## Aiheesta muualla

* Läskipyörä. Polkupyöräwiki.
Castlevania (täsmennyssivu)

**Castlevania** voi tarkoittaa seuraavia asioita:

* Castlevania, Konamin luoma pelisarja
** ''Castlevania'', kyseisen pelisarjan ensimmäinen osa
* ''Castlevania 64'', Konamin julkaisema videopeli N64:lle
* ''Castlevania: Circle of the Moon'', Konamin julkaisema videopeli GBA:lle
* ''Castlevania: Lament of Innocence'', Konamin julkaisema videopeli PS2:lle
* ''Castlevania'', vuonna 2017 alkanut animoitu Netflix-sarja
Gustaf Borgström

**Gustaf Borgström** (22. kesäkuuta 1730 – 4. tammikuuta 1795) oli porvoolainen kauppias, tehtailija, laivanvarustaja ja raatimies. Hänen vaimonsa (1755) oli Maria Fransman (13. syyskuuta 1729 – 2. helmikuuta 1808). Heidän tyttärensä Catarina Elisabethin (1775–1836) mies oli Johan Solitander. Gustaf Borgströmin veljen pojan poika oli helsinkiläinen liikemies ja mesenaatti Henrik Borgström (1799–1883).

Gustaf Borgström oli kolmannen polven kauppias Porvoossa. Gustafin isä, raatimies Henrik Jöransson Borgström (noin 1680–1772) omisti 1750-luvulta lähtien korttelista IV tontin 8, Jokikatu 10. Hänen kuolemansa jälkeen tontti periytyi Gustafin veljelle Jacob Borgströmille (1742–1789), joka oli naimisissa Johan Solitanderin sisaren Catarina Solitanderin (1753–1808) kanssa.  Nykyinen päärakennus on vuodelta 1789.

Gustaf Borgströmin vaimo Maria Fransman oli myös kauppiassukua. Hänen vanhempiensa Johan Fransmanin ja Margareta Ekebarckin kauppatontti oli korttelissa II tontti 38, Kirkkokatu 16.

Kauppias Gustaf Borgström hankki huutokaupassa vuonna 1757 talon korttelista IV tontti 1, Jokikatu 24. Nykyiset asuinrakennukset ovat peräisin tulipalon jälkeen 1760-luvulta. Myöhemmin vuoden 1772 jälkeen Borgström yhdisti omistukseensa noin puolet viereisestä korttelin IV tontista 2, Jokikatu 22, jonka aikaisemmin oli omistanut kauppias Petter Schröder. 

Gustaf Borgström omisti suuria osuuksia tupakka- ja purjetehtaista. Porvariston puhemiehenä ja raatimiehenä hän vaikutti kaupungin julkisessa elämässä 1700-luvun lopulla.

Gustaf Borgström oli Porvoon sokeritehtaan perustaja. Vuonna 1784 perustettiin Porvooseen sokeritehdas aiempaan pormestari Gabriel Hagertin rakennukseen raatihuoneentorilla. Perustajina olivat Gustaf Borgström, R.W. De Geer, molemmilla 5/24 sekä Petter Näslind, Jakob Borgström, Jonas Holm, Johan Fredrik Lang ja Petter Arelius, kaikilla 2/24 sekä Johan Solitander, Henrik Kniper, Henrik Sjöberg ja Henrik Palmsten, kullakin 1/24. 

Gustaf Borgström oli kokonaan tai osittain omistajana useassa, vuosisatojen 1700 ja 1800 vaihteessa hankitussa,  rahtia kuljettavassa purjelaivassa:
* 1783 kreijari **Gedda**, omistajat G.Borgström, J.Borgström ja H.Jerpenius, 54 lästiä, haaksirikkoutui Rysskärissä 1789
* 1783 priki **Wälgång**, omistajat G.Borgström, J.Borgström,  H.Jerpenius ja A.Bergman Porvoosta, 76 1/4 lästiä, rakennettu Orrbyssä, myyty 1788
* 1783 fregatti **Borgå**, omistajat G.Borgström, P.Näslind, H.J.Kniper, H.Jerpenius, G.Nymalm, P.Arelius, J.Solitander ja E.Solitander, 216 11/28 lästiä,  pituus 109 jalkaa, leveys 29 1/2 jalkaa, syvyys 7 2/3 jalkaa, rakennettu Porvoossa, purjehtinut Cadizin kautta Välimerelle 1791, tehnyt muita Välimerenmatkoja 1796 ja 1798.

## Lähteet
*Kirkonkirjat (sukulaisuussuhteet)

### Viitteet
Muinonen

**Muinonen** on sukunimi. Se on muun muassa seuraavien suomalaisten henkilöiden sukunimi:

* Eetu Muinonen (s. 1986), jalkapalloilija
* Karri Muinonen (s. 1961), teoreettinen fyysikko, tähtitieteen professori
* Kirsti Muinonen (o.s. *Tommila*, s. 1943), taidemaalari
* Saara Ranin (o.s. *Muinonen*, 1898–1992), näyttelijä ja ohjaaja
* Tiina Muinonen (s. 1981), kilpakävelijä
* Väinö Muinonen (1898–1978), kestävyysjuoksija

## Nimen muita merkityksiä
* 4665 Muinonen, asteroidi, nimetty Karri Muinosen mukaan
Chubby Checker

**Chubby Checker** (syntymänimeltään **Ernest Evans**) (s. 3. lokakuuta 1941 Spring Gully, Etelä-Carolina) on yhdysvaltalainen laulaja. Hänet tunnetaan laajasti twistin saattamisesta suosioon. Checkerin tunnetuin kappale lienee vuonna 1961 julkaistu ”Let’s Twist Again”.
Gigetta Morano

**Luigia ”Gigetta” Morano** (2. elokuuta 1887 Verona – 11. lokakuuta 1986 Torino) oli italialainen näyttelijä.

Eläinlääkärin perheeseen syntynyt Morano aloitti näyttelijänuransa harrastelijateatterissa ja Ermete Novellin teatteriseurueessa. Luigi Maggi kutsui hänet vuonna 1908 Ambrosio Filmille, jossa hän työskenteli lähes keskeytyksettä vuoteen 1920 saakka. Gigetta-nimellä esiintyneestä Moranosta tuli vuonna 1910 italialaisen elokuvan ensimmäinen naiskoomikko. Hän esiintyi myös historiallisissa elokuvissa ja draamoissa. Vuodesta 1913 lähtien Morano teki Eleuterio Rodolfin ja Camillo De Rison kanssa joukon pikantteja tilannekomedioita
. Hän oli näyttelijänä monipuolinen ja välitön, vailla aikansa naistähdille ominaisia diivan elkeitä.

Italialaisen elokuva kriisiydyttyä Morano vetäytyi alalta vuonna 1921. Toisen maailmansodan jälkeen hän teki muutamia sivuosia muun muassa Federico Fellinin elokuvissa *[[Vetelehtijät]]* (1953) ja *[[8½]]* (1963).

## Elokuvia
* *[[Il diavolo zoppo]]*, 1910
* *[[Aeneas ja Dido]]*, 1910
* *[[Leijonat laivassa]]*, 1912

## Lähteet

## Aiheesta muualla
* Internet Movie Database: Gigetta Morano
Onnellisen laakson kansa

**Onnellisen laakson kansa** (*Friendly Persuasion*) on William Wylerin tuottama ja ohjaama yhdysvaltalainen elokuva vuodelta 1956. Yhdysvaltain sisällissotaan sijoittuva tarina perustuu Jessamyn Westin romaaniin, josta kirjailija sovitti käsikirjoituksen yhdessä Michael Wilsonin kanssa. Pääosia näyttelevät Gary Cooper, Dorothy McGuire ja Anthony Perkins.

## Juoni
Rauhaa rakastava kveekariperhe eteläisessä Indianassa joutuu sisällissodan pyörteissä lopulta valitsemaan puolensa.

## Näyttelijät

## Vastaanotto ja myöhemmät arviot
*Onnellisen laakson kansa* voitti Cannesissa 1957 Kultaisen palmun ja tuotti Oscar-ehdokkuudet parhaan elokuvan, parhaan ohjauksen (Wyler), parhaan miessivuosan (Perkins), parhaan laulun (”Friendly Persuasion (Thee I Love)”, Dimitri Tiomkin, san. Paul Francis Webster), parhaan sovitetun käsikirjoituksen (ei nimetty) ja parhaan äänityksen (Gordon R. Glennan ja Gordon E. Sawyer) kategorioissa. Käsikirjoittaja Wilsonin nimeä ei voitu mainita elokuvan tekijätiedoissa, koska hän oli Hollywoodin mustalla listalla.

*[[The New York Times]]in* kriitikot valitsivat *Onnellisen laakson kansan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Keltinmäki-Myllyjärvi

**Keltinmäki-Myllyjärvi** on Jyväskylän kuudes suuralue. Keltinmäki-Myllyjärven suuralueeseen kuuluvat Keltinmäen, Taka-Keljon, Hanhiperän ja Valkeamäen kaupunginosat.

Keltinmäki-Myllyjärven suuralueella on 7&nbsp;454 asukasta (vuonna 2015) ja sen pinta-ala on 29,7 neliökilometriä.

## Kuvia

Tiedosto:Soidenlampi 3.jpg|Soidenlampi on järvi Taka-Keljon kaupunginosassa.
Tiedosto:Keltinmäki ostoskeskus.jpg|Keltinmäen 1970-luvulla rakennettu ostoskeskus.
Tiedosto:Keltinmäki Church.JPG|Keltinmäen kirkko.


## Lähteet
Kankaanranta

**Kankaanranta** on suomalainen sukunimi, joka on muun muassa seuraavilla henkilöillä:

* Aksel Kankaanranta (s. 1998), laulaja
* Eija Kankaanranta (s. 1972), kanteleensoittaja
* Kerppo Kankaanranta (1919–2001), asianajaja, yritysjohtaja ja vuorineuvos, O. W. Kankaanrannan poika
* Mira Kankaanranta (s. 1983), kuvataiteilija
* O. W. Kankaanranta (1886–1930), päätoimittaja ja pankinjohtaja.
Theodore Hall

**Theodore Alvin Hall** (alk. **Holtzberg**, 20. lokakuuta 1925 New York, Yhdysvallat– 1. marraskuuta 1999 Cambridge, Britannia) oli yhdysvaltalainen ydinfyysikko ja myöhemmin biokemisti Cambridgen yliopistossa Britanniassa. Työskennellessään Los Alamos National Laboratoryssä 1940-luvun puolivälissä hän luovutti ydinasetta käsitteleviä tietoja Neuvostoliitolle. Hänen kutsumanimensä oli Neuvostoliiton vakoiluelimissä *Mlad*, joka on slaavilainen *nuorta* merkitsevä juurimorfi.

Hall hyppäsi koulussa kolmen luokka-asteen yli ja pääsi 16-vuotiaana opiskelemaan Harvardin yliopistoon, josta hän valmistui 18-vuotiaana. Tammikuussa 1944 hänet värvättiin Los Alamosiin, missä ydinaseen kehitys oli käynnissä Robert Oppenheimerin johdolla. Saman vuoden aikana Hall kertomansa mukaan alkoi huolestua mahdollisesta Yhdysvaltain ydinasemonopolista siinä tilanteessa, että maa muuttuisi diktatuuriksi. Hän pääsi yhteyksiin Neuvostoliiton asiamiesten kanssa loppuvuonna 1944 ja luovutti näille tietoja mm. plutoniumpommista. Neuvostoliitto sai myöhemmin Yhdysvaltain ydinaseeseen liittyviä tietoja myös ainakin Klaus Fuchsilta ja David Greenglassilta sekä kahdelta muulta lähteeltä, joita ei ole tunnistettu.

Yhdysvallat tiesi tiettävästi jo vuonna 1950 Hallin vakoilusta. On epäselvää, miksi Hall ei joutunut pidätetyksi missään vaiheessa ennen Yhdysvalloista poistumistaan ja Yhdistyneeseen kuningaskuntaan asettumistaan vuonna 1962. Hallin rooli Neuvostoliiton ydinaseisiin liittyvässä vakoilussa tuli julki vasta 1990-luvulla, jolloin Venona-projektiin liittyvät asiakirjat tulivat julkisiksi. Hall ei tiettävästi koskaan katunut vakoiluaan.

Hall avioitui Joan Krakoverin kanssa vuonna 1947 ja sai tämän kanssa kolme tytärtä. Hän kuoli Cambridgessä 74-vuotiaana vuonna 1999.

## Lähteet
Juho Hyvönen

**Johan David (Juho Taavetti, J. T.) Hyvönen** (14. helmikuuta 1891 Virtasalmi – 29. tammikuuta 1975 Helsinki) oli suomalainen poliitikko. Hyvönen toimi Maalaisliiton kansanedustajana vuosina 1922–1924 edustaen Kuopion läänin läntistä vaalipiiriä. Hyvönen kirjoitti ylioppilaaksi 1911, valmistui filosofian kandidaatiksi 1913, filosofian maisteriksi 1914, molempien oikeuksien kandidaatiksi 1916, sai varatuomarin arvon 1919 ja valmistui lakitieteen lisensiaatiksi 1948. Politiikan ulkopuolella Hyvönen toimi kotitilan hoitajana ja asianajaja Helsingissä 1919–1923, Maataloustuottajain keskusliiton lakimiehenä 1919–1923, eduskunnan oikeusasiamiehen varamiehenä 1923, puolustusministeriön insinööriosaston yleisen toimiston päällikkönä ja valtionneuvoston esittelijänä 1923–1924, maatalousministeriön vanhempana hallitussihteerinä 1924–1928, maatalousministeriön esittelijäneuvoksena 1928–1932, Alkoholiliike Oy:n lainopillisena johtajana 1932–1957 ja eduskunnan talousvaliokunnan sihteerinä 1919. Hyvösen vanhemmat olivat talollinen Pietari Juhana Hyvönen ja Anna Katariina Halttunen. Hyvösen puoliso vuosina 1919–1935 oli Aune Maria Harlin ja vuodesta 1942 Sylvi Johanna Pere (e. Vallinheimo).

## Julkaisuja
Nimellä *J. T. Hyvönen*:
* *Säännökset tilapäisestä varallisuusverosta pääpiirteittäin* : esitelmä maanviljelijäin kokouksessa Hämeenlinnassa syyskuun 24 p:nä 1919. Maataloustuottajain keskusliiton lainopillisen osaston julkaisuja  1. Helsinki 1919
* *Maalaiskuntain kunnallislaki : lyhyillä selityksillä varustettuna, ja kunnallinen vaalilaki sekä asetus taajaväkisistä yhdyskunnista*. Otava 1919
* *Laki yhdistyksistä* ; selityksillä varustanut J. T. Hyvönen. Edistysseurojen kustannus, Helsinki 1919, 2. painos 1921, Otava 1925
* *Mietintö virasto- ja virkamiesoloista* ; valtioneuvoston toimeksiannosta J. T. Hyvönen. Helsinki 1928
* *Avarampia näköaloja kieltolakiasiassa*. Kirja, Helsinki 1930
* *Runoja ja ajatelmia* ; koonnut Mervi Hyvönen. M. Hyvönen, Helsinki 1976
* *Muistiin palautuvaa* ; lastensa tiedoksi osittain konseptiksi kirjoittanut osittain sanellut J. T. Hyvönen.  M. Hyvönen, Helsinki 1991
* *Piilukko ja aateliskilpi : I-II osa* ; toimittanut Mervi Hyvönen-Dabek. Mervi Hyvönen-Dabek, Helsinki 2011

## Lähteet
Hysteric Blue

__NOTOC__
**Hysteric Blue** oli japanilainen rockyhtye. Se perustettiin Osakassa vuonna 1997, ja se koostui kolmesta jäsenestä. Mayumi Takeda oli laulaja, Takuya Kusunose rumpali ja Naoki Akamatsu kitaristi. Uransa aikana he julkaisivat 14 singleä, viisi studioalbumia sekä yhden kokoelma-albumin. Heidät tunnetaan erityisesti kappaleestaan ”Grow Up”, jota käytettiin tunnuskappaleena *[[Gakkō no Kaidan]]*-animesarjassa. Yhtye hajosi vuonna 2004 kun Naoki Akamatsu tuomittiin 14 vuoden vankeuteen yhdeksästä raiskauksesta. Tämän jälkeen Mayumi ja Takuya perustivat uuden yhtyeen nimeltä The Screaming Frogs.

## Diskografia
### Albumit
* 1999 – *baby Blue*
* 2000 – *WALLABY*
* 2001 – *bleu-bleu-bleu*
* 2002 – *MILESTONE*
* 2002 – *Historic Blue*
* 2003 – *JUNCTION*

### Singlet
* 1998 – *Rush!*
* 1999 – *Haru ~spring~*
* 1999 – *Little Trip*
* 1999 – *Naze...*
* 1999 – *Futaribocchi*
* 2000 – *Chokkan Paradise*
* 2000 – *Dear*
* 2000 – *Grow Up*
* 2000 – *Daisuki*
* 2001 – *Reset me*
* 2001 – *Frustation Music*
* 2002 – *Bayside Baby*
* 2002 – *Home Town*
* 2003 – *DOLCE ~Natsuiro Renbo~*

## Lähteet
Eemil Pääkkönen

**Eemil Pääkkönen** (23. maaliskuuta 1892 Kuhmo – 15. elokuuta 1962 Kuhmo) oli suomalainen poliitikko. Pääkkönen toimi Maalaisliiton kansanedustajana vuosina 1945–1948 sekä 1950–1951 edustaen Oulun läänin vaalipiiriä. Hän nousi vuonna 1950 eduskuntaan Sulo Salon tilalle. Pääkkönen toimi myös Kuhmon kunnanvaltuuston jäsenenä. Vuonna 1950 Pääkkönen toimi presidentin valitsijamiehenä. Siviiliammatiltaan Pääkkönen oli maanviljelijä ja hän toimi viljelijänä Kuhmossa. Pääkkönen toimi myös Kuhmon kunnansihteerinä 1926–1940. Pääkkösen vanhemmat olivat maanviljelijä Kalle Vihtori Pääkkönen ja Anna Vappu Immonen. Pääkkösen puoliso vuodesta 1921 oli Aune Mytty. Pääkköselle myönnettiin taloustirehtöörin arvonimi vuonna 1947.

## Lähteet
Helle-kirjastot

**Helle-kirjastot** on useiden Uudenmaan kaupungin- ja kunnankirjastojen muodostama seudullinen verkosto eli kirjastokimppa. Kimppa oli aiemmalta nimeltään Porsse-kirjastot.

Helle-kirjastoihin kuuluvat
# Askolan kunnankirjasto
# Hangon kaupunginkirjasto
# Inkoon kunnankirjasto
# Lapinjärven kunnankirjasto
# Loviisan kaupunginkirjasto
# Myrskylän kunnankirjasto
# Pornaisten kunnankirjasto
# Porvoon kaupunginkirjasto
# Pukkilan kunnankirjasto
# Raaseporin kaupunginkirjasto
# Sipoon kunnankirjasto
# Siuntion kunnankirjasto

Kimpan nimi viittaa kirjastoneuvos Helle Kannilaan (1896&ndash;1972) (alkujaan Cannelin).

Uudenmaan kunnat liittyivät Helle-kimppaan vaiheittain vuoden 2017 aikana ja uusivat samalla kirjastojärjestelmänsä. Ensimmäisessä vaiheessa kimpan muodostivat Askola, Pornainen, Porvoo ja Sipoo. Myöhemmin siihen liittyivät muut yhteistyössä mukana olevat kunnat.

Helle-kimppaan kuuluu poikkeuksellisesti kaksi erillistä aluetta – Itä-Uusimaa ja Länsi-Uudenmaan rannikko. Näiden välissä on muutama muu kirjastokimppa kuten pääkaupunkiseudun Helmet-kirjasto ja Keski-Uudenmaan Kirkes-kirjastot.

## Toimipisteet

Helle-kirjastoihin kuului kesäkuussa 2021 yhteensä 28 kirjastoa. Lisäksi aluetta palvelee kolme kirjastoautoa (Loviisan, Porvoon ja Raaseporin kirjastoautot):


## Katso myös - Uudenmaan muut kirjastokimpat tai verkostumattomat kunnankirjastot
* Helmet-kirjasto (Espoo, Helsinki, Kaunianen, Vantaa)
* Kirkes-kirjastot (Järvenpää, Kerava, Mäntsälä, Tuusula)
* Kirkkonummen kunnankirjasto
* Lukki-kirjastot (Karkkila, Lohja, Vihti)
* Ratamo-kirjastot (Hausjärvi, Hyvinkää, Loppi, Nurmijärvi ja Riihimäki)

## Lähteet
Samppa Aittoniemi

**Sikstus Samuel (Samppa, S. S.) Aittoniemi** (23. marraskuuta 1892 Jalasjärvi – 20. joulukuuta 1969 Jalasjärvi) oli suomalainen poliitikko. Aittoniemi toimi Maalaisliiton kansanedustajana vuosina 1933–1936 sekä 1948–1958 edustaen Vaasan läänin eteläistä vaalipiiriä. Aittoniemi toimi myös Jalasjärven kunnanvaltuuston puheenjohtajana. Vuonna 1931 Aittoniemi toimi presidentin valitsijamiehenä.

Aittoniemi kirjoitti ylioppilaaksi vuonna 1917, valmistui filosofian kandidaatiksi vuonna 1923 ja filosofian maisteriksi vuonna 1927. Politiikan ulkopuolella Aittoniemi toimi maataloustöissä kotitilallaan 1906–1912, Jalasjärven elintarvikelautakunnan toimitusjohtajana 1917–1918, sosiaalihallituksen ylimääräisenä virkamiehenä 1920–1921, Pienviljelijäin keskusliiton toiminnanjohtajana 1923–1945, Yhteistyön päätoimittajana 1924–1945, Pellervon toimituskunnan jäsenenä ja maanviljelijänä Jalasjärvellä 1946–1969.

Aittoniemen vanhemmat olivat maanviljelijä Sikstus Salomon Aittoniemi ja Maria Matilda Matintytär. Aittoniemen puoliso vuodesta 1936 oli Vilta Susanna Niinimaa.

## Lähteet
Väinö Okko

**Väinö Okko** (12. joulukuuta 1892 Taipalsaari – 22. heinäkuuta 1965 Lappeenranta) oli suomalainen poliitikko. Okko toimi Maalaisliiton kansanedustajana vuosina 1945–1951 edustaen Kymen läänin läntistä vaalipiiriä ja Kymen läänin vaalipiiriä. Okko toimi myös Taipalsaaren kunnanvaltuuston ja Lappeenrannan kaupunginvaltuuston jäsenenä. Vuonna 1950 Okko toimi presidentin valitsijamiehenä. Siviiliammatiltaan Okko oli maanviljelijä ja hän toimi viljelijänä Taipalsaarella. Okko toimi myös Lappeenrannan osuusmeijerin toimitusjohtajana 1930–1956, Taipalsaaren kirkon isäntänä 1921–1933 ja Taipalsaaren osuuskassan kirjanpitäjänä 1925–1929. Okon vanhemmat olivat maanviljelijä Adam Okko ja Wilhelmiina Korhola. Okon puoliso vuosina 1926–1941 oli Aliina Jurvanen ja vuodesta 1943 Anita Mäntylä. Okolle myönnettiin kunnallisneuvoksen arvonimi vuonna 1952.

## Lähteet
Il Postino – Posteljooni

**Il Postino – Posteljooni** (*Il Postino*) on Michael Radfordin ohjaama italialainen elokuva vuodelta 1994. Radford oli myös yksi elokuvan viidestä käsikirjoittajasta. Antonio Skármetan romaaniin perustuva fiktiivinen tarina runoilija Pablo Nerudasta ja tälle kirjeitä tuovasta postimiehestä nousi kansainväliseksi suosikiksi ja voitti alkuperäismusiikistaan Oscarin. Se oli ehdolla neljässä muussakin kategoriassa.

Elokuvan tarinassa keski-ikäinen postimies (pian kuvausten jälkeen sydäninfarktiin kuollut Massimo Troisi) oppii arvostamaan runoutta Pablo Nerudan (Philippe Noiret) avulla ja käyttää keinoa hyväkseen valloittaakseen kauniin Beatricen (Maria Grazia Cucinotta) sydämen.

## Vastaanotto ja myöhemmät arviot
*Posteljoonin* säveltäjä Luis Bacalov voitti parhaan musiikin Oscarin. Elokuva oli lisäksi ehdolla parhaan elokuvan, parhaan ohjauksen, parhaan miespääosan (Massimo Troisi postuumisti) ja parhaan sovitetun käsikirjoituksen sarjoissa. Bafta-palkintogaalassa *Posteljooni* palkittiin parhaana vieraskielisenä elokuvana ja alkuperäismusiikistaan.

*[[The New York Times]]in* kriitikot valitsivat *Posteljoonin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Aiempi elokuvasovitus
*[[Nerudan postinkantaja]]* (1983) on aiempi chileläinen elokuvasovitus samasta romaanista. Sen ohjasi kirjailija Antonio Skármeta itse. 

## Lähteet

## Aiheesta muualla
* 
*
Säynätsalo (suuralue)

**Säynätsalo** on Jyväskylän yhdeksäs suuralue. Suuralue vastaa entistä Säynätsalon kuntaa, joka liitettiin Jyväskylään vuonna 1993. Säynätsalon suuralueeseen kuuluvat Säynätsalon, Lehtisaaren, Muuratsalon ja Kinkovuoren kaupunginosat.

Säynätsalon suuralueella on 3&nbsp;294 asukasta (vuonna 2015) ja sen pinta-ala on 22,3 neliökilometriä.

## Politiikka
Säynätsalon suuralue muodostaa yhden Jyväskylän kaupungin äänestysalueista. Seuraavassa taulukossa on esitettynä puolueiden kannatus ja äänimäärät Säynätsalossa viimeisimmissä vaaleissa. Useimmiten Säynätsalon äänestetyin puolue on ollut SDP.

## Lähteet

### Huomautukset

## Aiheesta muualla
Kurk Lee

**Marvin Kurk Lee** (s. 3. kesäkuuta 1967 Baltimore, Maryland) on yhdysvaltalainen kilpauransa päättänyt koripalloilija. Lee pelasi yliopistovuosiensa jälkeen yhden kauden NBA:ssa ja tämän jälkeen Yhdysvaltain piensarjoissa sekä Pohjois-Euroopan sarjoissa. Hän menestyi etenkin Suomessa ja voitti Torpan Pojissa kolme Suomen mestaruutta ja kaksi Suomen cup-mestaruutta. Vuonna 1997 Lee nimettiin SM-sarjan vuoden ulkomaalaisvahvistukseksi.

## Pelaajaura

Lee pelasi yliopistokoripalloa Western Kentucky Universityssä vuodet 1985–1987 ja Towson Universityssä vuodet 1988–1990. Leetä ei varattu NBA:han , mutta hän teki pelaajasopimuksen New Jersey Netsin kanssa ja pelasi joukkueessa kauden 1990–1991 1,4 pisteen ottelukeskiarvolla.

NBA-kautensa jälkeen Lee pelasi Yhdysvaltain piensarjoissa ja Euroopassa Suomessa, Virossa ja Islannissa. Suomessa hän edusti pääsarjassa Torpan Poikia 1995–1999 ja Pussihukkia 2001–2002. Lee sijoittui Suomessa usein heittotarkkuus-, korisyöttö- ja pallonriistotilastojen kärkisijoille, ja hänet nimettiin vuonna 1997 historian ensimmäiseksi SM-sarjan vuoden ulkomaalaisvahvistukseksi. Lee pelasi ToPossa sen menestysvuosina voittaen Suomen mestaruuden vuosina 1996, 1997 ja 1998 sekä Suomen cup-mestaruuden vuosina 1996 ja 1997. Hän pelasi ToPossa myös kolme kautta EuroCupia/Saporta Cupia. Lee päätti pelaajauransa vuonna 2002.

## Saavutuksia
### Henkilökohtaiset saavutukset
* Korisliigan vuoden ulkomaalaisvahvistus 1997
* Miesten SM-Koriksen runkosarjan tarkin kolmen pisteen heittäjä kaudella 2001–2002

### Joukkuesaavutukset
* Suomen mestaruus 1996, 1997 ja 1998
* Suomen cup-mestaruus 1996 ja 1997

## Katso myös
* Luettelo Korisliigassa pelanneista NBA-pelaajista
* Luettelo Korisliigan tripla-tuplista

## Lähteet
* Kurk Lee Suomen Koripalloliitto
* Kurk Lee Stats Basketball-Reference.com 
* Kurk Lee College Stats College Basketball at Sports-Reference.com 

### Viitteet
Tampereen ylioppilastalo

**Ylioppilastalo** (käytössä myös nimiasu **Yo-talo**) on Tampereella Tammerkosken kaupunginosassa sijaitseva rakennus, joka on ollut alun perin pankki. Talon on suunnitellut arkkitehti Gustaf Nyström, ja se on valmistunut vuonna 1901. Koristeellisessa ja mielikuvituksellisessa julkisivussa on uusrenessanssin ja varhaisen wieniläisjugendin piirteitä. Rakennus on suojeltu rakennustaiteellisin, kulttuurihistoriallisin ja maisemallisin perustein.

Ylioppilastaloa on kutsuttu aiemmin *Suomen Yhdyspankin taloksi*. Nykyisen nimensä se on saanut vuonna 1967, kun Tampereen yliopiston ylioppilaskunta muutti tiloihin. Ylioppilaskunta toimi rakennuksessa kevääseen 2013 asti. Sittemmin siellä on järjestetty muun muassa musiikkiteatteriesityksiä.

## Historia

Talo kuului alkuaan Suomen Yhdyspankille. Katutasossa sijaitsi näyttävä pankkisali ja kellarissa pankkiholvi. Yläkerrassa oli kaksi asuinhuoneistoa johtajille. Kun pankki vuonna 1938 muutti avarampiin tiloihin Kauppakadun toiselle puolelle, Tampereen kaupunki osti kiinteistön. Se sijoitti sinne muun muassa taksoitusviraston ja huoltotoimiston. Myöhemmin talo kävi vanhanaikaiseksi ja epäkäytännölliseksi, joten kaupunginvaltuusto antoi sen vuonna 1966 tamperelaisten ylioppilaskuntien käyttöön.

Ylioppilastalon viralliset avajaiset pidettiin helmikuussa 1967. Tiloissa toimivat ylioppilaskunta Tamy ja ylioppilaslehti *[[Aviisi]]*, ja siellä oli lisäksi opiskelijoille tarkoitettu lehtisali ja televisiohuone. Talossa aloitettiin myös ravintolatoiminta 1960-luvun lopulla. Kellaritiloihin perustettiin ensin ravintola Tiiliholvi. Koska opiskelijat vierastivat sen arvokasta miljöötä, anniskeluoikeuksia päätettiin laajentaa koskemaan myös talon ensimmäistä kerrosta. Juomien lisäksi siellä pääsi nauttimaan musiikkiesityksistä, tansseista ja klubitunnelmasta. Ylioppilastalosta tuli muun muassa keskeinen manserockin esityspaikka.

Talousvaikeuksien vuoksi ylioppilaskunta joutui vuonna 1978 luopumaan ravintoloidensa omistuksesta, mutta 1990-luvulla se ryhtyi uudelleen ravintoloitsijaksi. Ylioppilastalon ravintolatoiminta yhtiöitettiin vuonna 1997, ja Tamy oli osakeyhtiö Yo-talon pääomistaja, kunnes se vuonna 2008 luopui osake-enemmistöstään. Vuonna 2013 ylioppilaskunta muutti pois talosta uusiin toimistotiloihin, jotka sijaitsivat lähempänä yliopistoa. Rakennus palasi näin Tampereen kaupungin haltuun. Ravintola Yo-talo jatkoi kiinteistössä vuokralaisena, mutta se ajautui konkurssiin tammikuussa 2017. Konkurssipesä myi Yo-talon liiketoiminnan ja irtaimiston ravintola-alan konserni Restamaxille.

Tampereen kaupunki myi Ylioppilastalon kiinteistön Sasky-koulutuskuntayhtymälle huhtikuussa 2022.

## Katso myös
* Idmanin kavallusjuttu

## Lähteet

## Aiheesta muualla
* Yo-talon kotisivut 
* Kaupunki saa uuden virastorakennuksen, Aamulehti, 1.10.1939, nro 264, s. 5, Kansalliskirjaston digitaaliset aineistot
Georg Brunner

**Georg Brunner** (15. joulukuuta 1897 Leipzig – 16. marraskuuta 1959) oli saksalainen maahockeypelaaja ja olympiamitalisti.

Maalivahtina pelannut Brunner pelasi Saksan miesten maajoukkueessa vuosina 1927–1931 yhteensä 11 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kaikissa neljässä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.

## Lähteet
* Georg Brunner Bio, Stats, and Results Olympics at Sports-Reference.com 

### Viitteet
Bruno Boche

**Bruno Boche** (28. toukokuuta 1897 Berliini – 1. huhtikuuta 1972) oli saksalainen maahockeypelaaja ja olympiamitalisti.

Boche pelasi Saksan miesten maajoukkueessa vuosina 1926–1929 yhteensä 11 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kolmessa ottelussa ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.

## Lähteet
* Benno Boche Bio, Stats, and Results Olympics at Sports-Reference.com 

### Viitteet
Franklin ACE

**Franklin ACE** on yhdysvaltalaisen Franklin Computerin valmistama sarja tietokoneita. Tietokoneet olivat klooneja Apple II-tietokoneista.

## Kiista Applen kanssa

Franklin Computer joutui oikeuteen Applen kanssa tekijänoikeusrikkomuksesta, jonka Franklin-yhtiö aluksi voitti. Myöhemmin yritys hävisi, johon myöhemmin on viitattu takaisinmallinnusta koskevista oikeustapauksissa. Apple väitti yhtiön kopioineen Apple-tietokoneen ROM-ohjelman yhteensopivuuden saamiseksi.

Franklinin väite oli, että koska tietokoneohjelma ei ole olemassa paperille tulostetussa muodossa tekijänoikeuslaki ei koskisi tietokoneohjelmaa. Tarkennus Yhdysvaltain tekijänoikeuslakiin merkitsi tekijänoikeuden kattamaan myös binäärimuotoisen ohjelman ihmisten käyttämän lähdekoodin lisäksi.

Oikeustapausta voidaan merkitä omisteisen ohjelmiston käsitteen syntynä.

## Mallit
Eri mallit olivat klooneja Apple II:n eri malleista:
* Ace 100 – Apple II
* Ace 1000 – Apple II Plus
** Ace 1200
* Ace 2000 – Apple IIe, ei levykeasemaa
** Ace 2100 – yksi levykeasema
** Ace 2200 – kaksi levykeasemaa
* Ace 500 – Apple IIc

Ace 1000 -malli ei tehtaalta tullessaan tukenut värejä, mutta ominaisuus voitiin lisätä jälleenmyyjällä 50 dollarin piirillä. Menettelyllä Franklin pyrki suojaamaan itseään Applelta.

## Lähteet
Irak kesäolympialaisissa 2008

**Irakin** osallistuminen vuoden 2008 olympialaisiin uhkasi peruuntua juuri ennen kisoja, sillä heinäkuussa 2008 Kansainvälinen olympiakomitea päätti, että maa ei saa osallistua olympialaisiin. Syyksi tähän ilmoitettiin Irakin hallituksen puuttuminen maan kansallisen olympiakomitean toimintaan. Viikkoa myöhemmin kiistassa päästiin sopuun, mutta viiden kisoihin valmistautuneen irakilaisurheilijan kiintiöpaikat oli jo ehditty antaa muiden maiden urheilijoille. Lopulta Irak osallistui vuoden 2008 Pekingin kesäolympialaisiin neljän urheilijan joukkueella. Heistä kaksi yleisurheilijaa ja kaksi soutajaa.

## Lähteet
Uvulifer ambloplites

**Uvulifer ambloplites** on tiehytmatoihin kuuluva laakamatolaji. Se on loiseläin, joka käyttää isäntänään kotiloita, kaloja ja lintuja.

*Uvulifer ambloplites* -tiehytmatoa tavataan Pohjois-Amerikassa, Väli-Amerikassa ja Etelä-Amerikan pohjoisosissa. Sen elämä alkaa munana kaloja syövän linnun ulosteessa. Se kuoriutuu värekarvatoukaksi. Lajin ensimmäisenä väli-isäntänä toimivat kotilot. Kotilossa toukasta kehittyy ensin sporokysta, ja sitten kotilosta se lähtee kerkariatoukkana vesistöön. Vedessä toukka läpäisee kalan suomut ja päätyy syvälle kalan lihaksistoon. Kalassa toukka kehittyy edelleen, ja aikuiseksi se tulee kuitenkin vasta kalan syöneessä linnussa. Siellä madot lisääntyvät ja muodostavat uusia munia, jotka jatkavat kiertoaan linnun ulosteessa.

## Lähteet
Kyllä maalla on mukavaa...

__NOTOC__
**Kyllä maalla on mukavaa...** on Finntrion albumi vuodelta 1978. Levyn tunnetuimmat laulut ovat **Kyllä maalla on mukavaa** ja vuoden 1978 Syksyn Sävel -kilpailukappale **Rökäleitä, mökäleitä kerrassaan**, jonka on säveltänyt Suomen Ääni- ja kuvatallennetuottajat ÄKT ry:n (nyk. Musiikkituottajat ry) toiminnanjohtajana vuosina 1975-2009 toiminut Arto Alaspää. Levy on julkaistu vinyylinä (koodilla FL 5059) ja c-kasettina (koodilla FK 5059).

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Aiheesta muualla
* ''Kyllä maalla on mukavaa...'' discogs.com -sivustolla
Luettelo Säästöpankeista

Tämä on luettelo Suomen kaikista **[[säästöpankki|säästöpankeista]]** alkaen vuodesta 1995.

1990-luvun lama aiheutti Säästöpankkiryhmässä suuren mullistuksen. Enemmistö säästöpankeista yhdistyi Suomen Säästöpankkiin, joka vuoden kuluttua pilkottiin ja konttorit jaettiin muiden pankkien (KOP, SYP, PSP ja OP) kesken. Vain 40 säästöpankkia jäi toimimaan itsenäisinä pankkeina. 

Tämä luettelo sisältää sekä nykyisin toimivat säästöpankit että ne säästöpankit, jotka ovat vuoden 1995 jälkeen vaihtaneet pankkiryhmää tai yhdistyneet toiseen pankkiin. Tällä hetkellä toiminnassa olevat säästöpankit on lueteltu artikkelissa Säästöpankkiryhmä ja Oma Säästöpankki.

Luettelon *Kotipaikka*-sarakkeessa on pankin viimeisin juridinen kotikunta (lakkautettujen pankkien osalta lakkautushetkellä). Ryhmä-sarakkeessa on tieto, mihin pankkiin tai pankkiryhmään ko. pankin liiketoiminta nykyisin kuuluu. SP=Säästöpankkiryhmä, OmaSp=Oma Säästöpankki, Aktia=Aktia Pankki. Vuoden 2000 jälkeen perustetut säästöpankit on merkitty vihreällä, edelleen toiminnassa olevat sinisellä. 

## Katso myös
* Luettelo Suomen varhaisista Säästöpankeista

## Lähteet
* Rahoitustarkastus: Toimintakertomus 1995, s. 55, 39 säästöpankkia ja 1 säästöpankkiosakeyhtiö.
* Patentti- ja rekisterihallitus: Virre-tietopalvelu. Pankkien kotipaikat, viitattu 12.8.2017.

### Viitteet
Jonathan Castro

**Jonathan Castro Otto** eli **Jonny** (s. 3. maaliskuuta 1994 Vigo, Espanja) on espanjalainen jalkapalloilija. Hän edustaa Primera Divisiónissa pelaavaa Deportivo Alavésia ja on pelipaikaltaan laitapuolustaja. Jonny pystyy pelaamaan puolustuslinjan molemmilla laidoilla, vasemmalla sekä oikealla.

## Seurajoukkueura
Jonny on kotikaupunkinsa jalkapalloseura Celta Vigon kasvatti. Hän nousi seuran reservijoukkueeseen kaudella 2011–2012 ja sai peliaikaa kauden aikana kohtalaisesti.

Ensiesiintymisensä seuran edustusjoukkueessa Jonny teki 1. syyskuuta 2012 kotiottelussa Osasunaa vastaan. 5. marraskuuta 2012 hän solmi seuran kanssa kesään 2017 asti ulottuvan sopimuksen.

Lopullisen läpimurtonsa edustusjoukkueessa Jonny teki uuden päävalmentaja Luis Enriquen alaisuudessa kaudella 2013–2014, jonka aikana sarjaotteluita kertyi hänen tilillensä yhteensä 26. 19. tammikuuta 2015 hän teki jatkosopimuksen seuran kanssa, joka oli pituudeltaan nelivuotinen.

Ensimmäisen maalinsa Jonny onnistui tekemään edustusjoukkueessa 20. helmikuuta 2016 kotiottelussa Eibaria vastaan. Hän pelasi kauden aikana 36 sarjaottelua, jonka päätteeksi joukkue sijoittui lopulta kuudenneksi, joka oikeutti paikkaan Eurooppa-liigan karsintoihin seuraavaksi kaudeksi.

18. tammikuuta 2017 Jonny teki 2–1-voittomaalin Copa del Reyn puolivälierien ensimmäisessä osaottelussa vieraskentällä Real Madridia vastaan.

Jonny pelasi Celtassa vuosien 2012−2018 aikana kaikkiaan 183 Primera Divisiónin ottelua, ja teki kolme maalia. Eurooppa-liigassa hän pelasi 12 ottelua.

Jonny siirtyi seitsemän miljoonan euron siirtosummalla Atlético Madridiin kesällä 2018. Atlético lainasi hänet saman tien Englannin Valioligan Wolverhamptoniin. Tammikuussa 2019 Jonny siirtyi 20 miljoonan euron kauppasummalla pysyvästi Wolverhamptoniin. Hän pelasi 5,5 kauden aikana Englannin Valioliigassa 107 ottelua ja teki niissä kuusi maalia. Kaudella 2019–2020 hän pelasi Eurooppa-liigassa viisi karsintaottelua ja kuusi varsinaisen liigan ottelua.

Tammikuussa 2024 Jonny siirtyi 1,5-vuotisella sopimuksella kreikkalaisseura PAOKiin. Kevätkaudella 2024 hän pelasi 12 Kreikan Superliigan ottelua ja neljä Konferenssiliigan ottelua. Kaudella 2024–2025 hän pelasi 22 Kreikan Superliigan ottelua sekä yhdeksän Eurooppa-liigan ottelua.

Heinäkuussa 2025 Jonny allekirjoitti kaksivuotisen sopimuksen espanjalaisseura Deportivo Alavésin kanssa.

## Maajoukkueura
Jonny on pelannut useissa Espanjan ikäkausimaajoukkueissa. Hän pelasi kaikki viisi ottelua Espanjan voittaessa alle 19-vuotiaiden Euroopan-mestaruuden 2012. Alle 20-vuotiaiden MM-kilpailuissa 2013 hän pelasi yhden ottelun. Hän pelasi kolme ottelua Espanjan saavuttaessa alle 21-vuotiaiden EM-hopeaa 2017. Hän pelasi kolme A-maaottelua loka-marraskuussa 2018, vastustajina ystävyysottelussa Wales, Kansojen liigassa Englanti ja ystävyysottelussa Bosnia ja Hertsegovina. Ne ovat toistaiseksi hänen ainoat maaottelunsa.

## Lähteet

## Aiheesta muualla
* Jonnyn tilastot BDFutbol-sivustolla 
* Jonnyn tilastot Soccerway-sivustolla
Etelä-Afrikan rajasota

**Etelä-Afrikan rajasota** (myös **Namibian itsenäisyyssota**) oli sota Lounais-Afrikassa (Namibiassa) vuodesta 1966 vuoteen 1990, jolloin maa itsenäistyi Etelä-Afrikan hallinnasta.

Sam Nujoma ja Herman Toivo Ya Toivo perustivat SWAPO:n vuonna 1960. Kun YK vuonna 1966 kumosi Etelä-Afrikan Kansainliitolta saaman hallintaoikeuden Namibiaan, katsoi SWAPO olevansa oikeutettu ryhtymään aseelliseen vastarintaan eteläafrikkalaisia ylivoimaisia miehitysjoukkoja vastaan. SWAPO kävi sissisotaa Sambian ja Angolan puolella olevista tukikohdistaan käsin.

SWAPO sai vuonna 1976 YK:lta tunnustuksen ”ainoana Namibian kansan laillisena edustajana”. 1970-luvulla SWAPO liittoutui Angolaa hallitsevan marxistisen MPLA-puolueen kanssa. Tämä johti siihen, että Etelä-Afrikka ulotti SWAPO:n vastaiset sotilaalliset operaationsa toisinaan myös syvälle Angolan puolelle. Taistelut jatkuivat lähes koko 1980-luvun ajan.

Etelä-Afrikka suostui YK:n johtamien neuvottelujen jälkeen luopumaan Namibiasta vuonna 1988.

## Lähteet
Ghost Hound

**Ghost Hound** () on animesarja, jonka ovat tuottaneet Production I.G sekä *[[Ghost in the Shell]]* -sarjan luojana tunnettu Masamune Shirow. Shirow kehitteli sarjassa käytettyä pohjaa alun perin jo vuonna 1987.

Sarjan henkilöstöön kuuluvat ohjaaja Ryūtarō Nakamura (*[[Serial Experiments Lain]]*, *[[Kino's Journey]]*), käsikirjoittaja Chiaki J. Konaka (*Serial Experiments Lain*, *[[The Big O]]*), hahmosuunnittelija Mariko Oka (*[[Jigoku Shōjo]]*, *[[King of Bandit Jing]]*) ja taiteellinen johtaja Hiromasa Ogura (*[[Patlabor 2: The Movie]]*, *[[Jin-Roh: Susiprikaati]]*). Ensi-ilta oli Japanissa 18. lokakuuta 2007 WOWOW -kanavalla. Kanata Asahin piirtämä *Ghost Houndin* mangaversio on julkaistu Mag Gardenin kustantamassa *[[Comic Blade]]* -sarjakuvalehdessä.

## Lähteet
Waris Hussein

**Waris Hussein** (s. 9. joulukuuta 1938 Lucknow, Brittiläinen Intia) on intialais-brittiläinen televisio- ja elokuvaohjaaja. Hänet tunnetaan enimmäkseen Yhdysvalloissa ohjaamiensa pitkien televisio- ja teatterielokuvien ohella monista ohjauksistaan brittiläisille televisiokanaville. Hänen varhaisimpia töitään BBC:n ohjaajaharjoittelijana olivat ensimmäiset jaksot alkuperäisestä *[[Doctor Who]]* -sarjasta vuonna 1963 Husseinin tunnetuimpia elokuvaohjauksia ovat *[[Melody – suloinen ensirakkaus]]* (1970) ja *[[Tappaja vastoin tahtoaan]]* (1988).

## Filmografiaa
* Melody – suloinen ensirakkaus (*Melody / S.W.A.L.K*, 1970)
* Bronxin serkku (*Quackser Fortune Has a Cousin in the Bronx*, 1970)
* Outo mahti (*The Possession of Joel Delaney*, 1971, kiellettiin Suomessa)
* Henrik VIII:n kuusi vaimoa (*Henry VIII and His Six Wives*, 1972)
* Jumalainen Sarah (*Sarah*, 1976)
* Laurence Olivier esittää: Daphne Laureola (*Daphne Laureola*, 1977)
* Edward ja Mrs. Simpson (*Edward & Mrs. Simpson*, 1980)
* Pako (*Coming Out of the Ice*, 1982)
* Princess Daisy (1983)
* Tyytymättömyyden talvi (*The Winter of Our Discontent*, 1983)
* Helpompi kuolla kuin elää (*Surviving*, 1985)
* Riemukaari (*Arch of Triumph*, 1985)
* Kun oksa katkeaa (*When the Bough Breaks*, 1986)
* Murha käteisellä (*Downpayment on Murder*, 1987)
* Tappaja vastoin tahtoaan (*Killer Instinct*, 1988)
* Onassis – Maailman rikkain mies (*Onassis: The Richest Man in the World*, 1988)
* Kielletyt tunteet (*Forbidden Nights*, 1990)
* Väärät vanhemmat (*Switched at Birth*, 1991)
* Murhaajan kosketus (*She Woke Up*, 1992) 
* Anissan tarina (*For the Love of My Child - Anissa Ayla*, 1993)
* Voiton hinta (*Fall from Grace*, 1994)
* Murha ystävien kesken (*Murder Between Friends*, 1994)
* Väärät vanhemmat (*The Face on the Milk Carton*, 1995)
* Perheen taistelu (*A Child’s Wish*, 1997)

## Lähteet
* elokuvien nimet: 

### Viitteet
Garrett Pilon

**Garrett Pilon** (s. 13. huhtikuuta 1998 Mineola, New York, Yhdysvallat) on kanadalainen jääkiekkoilija, joka edustaa WHL-joukkue Kamloops Blazersia. Hän on Washington Capitalsin kolmannen kierroksen varaus .

## Ura
Kamloops Blazers varasi Pilonin vuoden 2013 . Pilon siirtyi Blazersiin kaudeksi 2015–2016, jolloin hän pelasi 71 runkosarjaottelua tehoin 15+32=47. Pudotuspelien seitsemässä ottelussa hän teki kolme tehopistettä. Kauden päätteeksi Washington Capitals varasi Pilonin 87. pelaajana .

Toisella WHL-kaudellaan, 2016–2017 Pilon oli Blazersin sisäisen pistepörssin kolmas tehtyään 67 ottelussa 20+45=65 tehopistettä. Maaliskuussa 2017 Pilon ja hänet varannut Washington Capitals solmivat kolmivuotisen tulokassopimuksen. Kauden lopussa Pilon teki ammattilaisdebyyttinsä pelatessaan Capitalsin AHL-farmiseura Hershey Bearsissa yhden pudotuspeliottelun.

## Tilastot

## Lähteet
* 
* 

### Viitteet
Ruununmylly

**Ruununmylly** on Hämeenlinnan 32. kaupunginosa, joka sijaitsee kaupungin itäpuolella ulottuen Aulangonjärveltä pohjoisessa Katumajärvelle etelässä. Se rajoittuu Idänpään, Luhtialan, Taka-Hätilän, Mäskälän ja Kappolan kaupunginosiin. Pientalovaltainen kaupunginosa on saanut nimensä sen etelärajana virtaavasta Ruununmyllynjoesta, jonka nimi puolestaan juontuu joen varrella sijaitsevasta vanhasta kruunun myllystä. Ruununmyllyn pääkatuja ovat Papinniityntie ja Ruununmyllyntie. Kaupunginosan eteläosan halki kulkee myös valtatie 10.

Ruununmyllyn palvelutarjonta on melko vähäistä. Kaupunginosassa sijaitsevat Ruununmyllyn päiväkoti, alakoulu sekä tilausravintola Kruununmylly. Lapset käyvät perusopetuksen luokkia 1–6 Ruununmyllyn koulussa. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon.

Kukostensyrjä on Ruununmyllyyn kuuluva asuinalue, joka muodostaa suuren osan kaupunginosan asutuksesta. Alueen rajoja ei yleensä voi aivan tarkasti edes määritellä, mutta se on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti.

Ruununmyllyyn asutettiin sotien jälkeen siirtokarjalaisia, luovutetun Muolaan kunnan lähes täysin venäjänkielisen Kyyrölän kyläyhteisön asukkaita. Heitä oli ja on edelleen niin runsaasti, että eräästä Ruununmyllyn sivukylästä käytetään nimitystä *Pikku-Moskova*. Tunnettu Ruunumyllyssä asunut kyyröläisten jälkeläinen on ministeri Tarja Filatov, jonka isovanhemmat olivat myös venäjänkielisiä.

Ruununmyllyn eteläpuolella, Mäskälässä, sijaitsevalla uudella Harvoilanmäen asuinalueella järjestettiin vuoden 2007 asuntomessut. Alueella on lähinnä omakoti- ja rivitaloasutusta.

## Lähteet
*Hämeenlinnan kaupungin sivut 
### Viitteet
Ukraina lasten Eurovision laulukilpailussa

**Ukraina** on osallistunut Lasten Eurovision laulukilpailuun yhdeksäntoista kertaa, ensimmäisen kerran vuonna 2006. Ukrainan paras sijoitus on vuodelta 2012, jolloin se voitti kilpailun Anastasiya Petrykin esittämällä kappaleella "Nebo".

Ukraina järjestti vuoden 2009 ja 2013 kilpailun.
## Osallistujat

## Lähteet
Ylioppilastalo

**Ylioppilastalo** tai **yo-talo** voi viitata seuraaviin kohteisiin:

## Helsingissä
* Domus Gaudium
* Uusi ylioppilastalo
* Vanha ylioppilastalo

## Muualla Suomessa

* Joensuun ylioppilastalo
* Jyväskylän ylioppilastalo Ilokivi
* Lappeenrannan ylioppilastalo
* Oulun ylioppilastalo Rauhala
* Tampereen ylioppilastalo
* Turun ylioppilastalot
* Vaasan ylioppilastalo